stanford-oval/wikipedia huggingface dataset:
Pasi Haaranen

Pasi Haaranen
Pasi Haaranen (s. 9. syyskuuta 1957 Helsinki) on suomalainen valokuvaaja.
Haaranen kirjoitti ylioppilaaksi Helsingin Reaalilyseon lukiosta 1978. Hän on työskennellyt valokuvaajana 1980-luvulta lähtien ja tehnyt mainoskuvausta, valokuvannut taide- ja näyttelyjulkaisuihin muun muassa Oulun taidemuseolle ja Taidemaalariliitolle sekä dokumentoinut tanssiteoksia.
Haaranen omistaa yrityksen PR-Studio Oy. Aikaisemmin hän on työskennellyt ScanFoto AB:lla Tukholmassa.
Haarasen valokuvia on esitelty näyttelyissä, kuten 2013 Ruotsin Furusundissa Högmarsö Varvin kesäsalongissa.
Teokset

Solveig von Schoultz:  Ett sätt att räkna tiden, Schildts Helsingfors 1989
Audi Avus ,kirja Tokion autonäyttelyyn, Audi AG Marketin/VMS , Ingolstadt 1991
Kaj Kalin: Veressä WSOY 1993 ISBN 9510187348
Bo Carpelan: Vandrande skugga. Pokkarilaitos Schildts 1993
Bo Carpelan, Urwind, Schildts Förlags Ab
Annika Luther, Bronsåret 1995, ISBN 9515215633
Edith Södergrans samlade skrifter II (Svenska litteratursällskapet I Finland 1996)
Ihan kahvilla, Paulig instituutti Helsinki 2006
Pekka Kauhanen, Hurtta, Poika ja Lum’ukko, Suomen Taideyhdistys 2011 ISBN 978-952-99260-4-6
Lena von Bonsdorff : Mentor, mecenat, musikhandlare,Schildts & Söderströms 2012 ISBN 9515230233, 9789515230232
Aikakauslehti artikkeli- ja kansikuvituksia mm. Image 1985–2000, Kotilääkäri 1985–1997, Mens Health 1997–2000, Libris 2006 issn 1459-6784, Gloria ja Kodin Gloria 2007–2012.
1987 Miles Davisin virallinen konserttikiertueen valokuvaaja Helsingissä, Tukholmassa ja Oslossa.
Kaapelin Taiteilija Yhdistyksen vuosinäyttely 2011 ilmoitus kuva ja juliste. Näyttelyssä valokuvateoksella.
Dalai Laman Helsingin vierailujen 2006 ja 2011 virallinen valokuvaaja.
Presidentti Mauno Koiviston kolmen viimeisen hallintovuoden äitienpäivän Maan Äidit -kunniamerkkien saajien ryhmäkuvan kuvaaja.
Alan Guth

| Alan Harvey Guth |
| --- | --- |

Henkilötiedot
Syntynyt: 27. helmikuuta 1947 New Brunswick, New Jersey
Kansalaisuus:   yhdysvaltalainen
Koulutus ja ura
Tutkinnot:  MIT
Väitöstyön ohjaaja:  Francis E. Low
Instituutti:  Princeton Columbia Cornell SLAC MIT
Tutkimusalue:  kosmologia, teoreettinen fysiikka
Tunnetut työt:  kosminen inflaatio
Alan Harvey Guth (s. 27. helmikuuta 1947) on yhdysvaltalainen fyysikko ja kosmologi. Guth on tutkinut alkeishiukkasten teoriaa ja sitä, kuinka se soveltuu varhaisen kaikkeuden kuvaamiseen. Nuorempana hiukkasfyysikkona Guth kehitti Stanfordin yliopistossa kosmisen inflaation teoriaa käytyään Robert Dicken alkuräjähdysteoria-luennoilla. Vuonna 1981 Guth esitti kosmisen inflaation teorian, jonka mukaan hyvin varhainen kaikkeus laajeni hetken eksponentiaalisesti tyhjiön energian tiheyden negatiivisen paineen seurauksena. WMAP:in tulokset vuodelta 2006 tukivat teoriaa.
Kunnianosoitukset ja palkinnot

Alan Guth on elämänsä aikana voittanut monia palkintoja ja mitaleita. Guth voitti kansainvälisen teoreettisen fysiikan keskuksen mitalin yhdessä Andrei Linden ja Paul Steinhardtin kanssa, sekä Eddington mitalin vuonna 1996, sekä vuoden 2009 Isaac Newton mitalin.
Heinäkuussa 2012 Guth sai fysiikan ja internetyrittäjän Juri Milnerin luoman Fundameltal Physic Prize -palkinnon.
Vuonna 2014 hän sai Norjan tiede- ja kirjallisuusakatemian myöntämän Kavli-palkinnon yhdessä Andrei Linden ja Aleksei Starobinskyn kanssa. Samana vuonna Guth sai American Academy of Achievementin Golden plate palkinnon.
Vuonna 2005 Guth voitti Boston Golden järjestämän Bostonin sotkuisimman toimiston palkinnon. Alan Guthin kolleegat äänestivät hänet tähän palkintoon toivoen toimiston järjestyksen muuttunista, mutta Guth olikin ylpeä palkinnostaan.
Inflaatioteoria

Maailmankaikkeuden synty pystyttiin selittämään tyydyttävästi alkuräjähdysteorian avulla. Teoriassa tiedettiin kuitenkin olevan muutamia heikkouksia. Guth löysi yhteen ongelmaan ratkaisun, inflaation, jonka mukaan maailmankaikkeus laajeni erittäin lyhyessä ajassa. Inflaation jälkeen maailmankaikkeuden koko oli yli 1028-kertaa suurempi kuin ennen inflaatiota. Maailmankaikkeus laajeni nopeammin kuin valonnopeus.
Guth oivalsi, että universumi voi olla tilassa, jossa siihen on varastoitunut paljon energiaa. Tyhjiöön voi siis varastoitua energiaa. Tällainen tilanne esiintyy suurissa yhtenäisteorioissa, joiden teoreettinen tutkimus oli kiihkeimmillään 1970-luvun lopulla. Yhtenäisteorioihin liittyy suuri symmetria, joka universumin lämpötilan laskiessa rikkoutuu kun epäsymmetrinen tila tulee energeettisesti edullisimmaksi.
Guth huomasi, että symmetriseen tilaan sidottu piilevä energia voi tietyissä olosuhteissa tulla säteilyenergiaa paljon suuremmaksi niin, että se määrää koko maailmankaikkeuden kehityksen. Koska kyseessä on vakioinen tyhjiöenergia, se toimii samaan tapaan kuin Einsteinin yhtälöihinsä lisäämä kosmologinen vakio. Willem de Sitter oli jo aiemmin osoittanut, että maailmankaikkeus voisi laajentua eksponentiaalisen nopeasti. Guth kutsui vaihetta kosmiseksi inflaatioksi.
Lainaus

"Sanotaan ettei ilmaista lounasta ole. Maailmankaikkeus on kuitenkin sellainen. – A. H. Guth
Julkaisut

Guth, Alan, "The Inflationary Universe: The Quest for a New Theory of Cosmic Origins". 1998. ISBN 0-201-32840-2
Aiheesta muualla

Alan H. Guthin verkkosivut MIT:ssä (Arkistoitu – Internet Archive)
MIT Physics Department -verkkosivu
MIT Center for Theoretical Physics
Guth, Alan – "Eternal inflation (Arkistoitu – Internet Archive): Successes and questions" (RealVideo)
The Growth of Inflation (Arkistoitu – Internet Archive), Symmetry magazine, joulukuu 2004/tammikuu 2005
Guth's Grand Guess (Arkistoitu – Internet Archive), Discover magazine, huhtikuu 2002
Additional photo
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Japani  Australia  Kreikka  Korea  Alankomaat  Puola 
Tieteilijät:  CiNii  MathSciNet  Mathematics Genealogy Project  Scopus  zbMATH 
Taiteenala:  MusicBrainz 
Henkilöt:  DDB 
Muut:  IdRef
Haarusammal

| Haarusammal |
| --- | --- |

Tieteellinen luokittelu
Kunta::  Kasvit Plantae
Ryhmä::  Sammalet Bryobionta
Kaari::  Maksasammalet Marchantiophyta
Lahko::  Aitomaksasammalten lahko Jungermanniales
Heimo::  Haarusammalten heimo Lepidoziaceae
Suku::  Haarusammalet Lepidozia
Laji::  reptans
Kaksiosainen nimi
 Lepidozia reptans  (L.) Dumort. 
Katso myös
   Haarusammal Commonsissa 
Infobox OKNimi-testi OK: 
Haarusammal (Lepidozia reptans) on maksasammallaji haarusammalten heimossa (Lepidoziaceae). Sitä esiintyy Maan pohjoispuoliskon havumetsävyöhykkeellä. Suomessa haarusammalta esiintyy aivan koko maan alueella. Se on yleinen ja uhanalaisuusluokituksessa elinvoimainen laji (LC).
Haarusammal kasvaa varjoisissa metsissä lahopuulla, kannoilla, kostealla humuksella, jyrkänteen tyvillä, lohkareilla.
Haaretz

| Haaretz |
| --- | --- |

Lehtityyppi:  sanomalehti
Julkaisija:  Schockenin suku (60%)  Alfred DuMont (20%) Leonid Nevzlin (20%)
Perustettu:  1919
Päätoimittaja:  Dov Alfon
Sitoutuneisuus:  liberaalinen, sekulaarinen, vasemmistolainen
Kotikunta:  Tel Aviv
Kotimaa:   Israel
Sivukoko:  berliner
Kieli:  heprea, englanti
Aiheesta muualla
OCLC
Haaretz (hepreaksi) Haaretz (englanniksi)
Haaretz (hepr. ‏הארץ‎, "Maa", tarkoittaa Israelia) on vuonna 1919 perustettu Israelin vanhin päivälehti. Se ilmestyy hepreankielisenä berliner-kokoisena. Haaretz English Edition on lehden englanniksi käännetty painos. Israelissa se ilmestyy ja on myynnissä yhdessä International Herald Tribunen kanssa. Pohjois-Amerikassa se ilmestyy sanomalehtenä kerran viikossa, ja siinä on koosteena viikon artikkeleita. Haaretzin molemmat versiot ovat luettavissa myös internetissä.
Vuonna 2011 venäläissyntyinen, sittemmin maasta paennut, liikemies Leonid Nevzlin osti 20 % osuuden lehdestä.
Muihin Israelissa ilmestyviin laajalevikkisiin sanomalehtiin, etenkin Maariviin ja Yedioth Ahronothiin, verrattuna Haaretzin otsikot ja kirjainkoko ovat pienempiä, kuvilla on vähemmän tilaa ja artikkelit ovat analyyttisempiä. Johtavat poliitikot pitävät sen pääkirjoitussivua vaikutusvaltaisempana Uutisten lisäksi Haaretzissa julkaistaan artikkeleita yhteiskunnallisista ja ympäristöaiheista, kirjallisuuskatsauksia, tutkivia artikkeleita ja poliittisia kommentointeja.
Haaretzin lukijakunta koostu Israelin keski- ja yläluokasta, intellektuelleista, koulutetusta väestä. Sitä luetaan yleisesti Israelin älymystön ja poliittisten johtajien piirissä, ja Encyclopædia Britannicassa sitä luonnehditaan Israelin vaikutusvaltaisimmaksi sanomalehdeksi.
Hepreankielisen painoksen levikki on arkisin 75 000. Pohjois-Amerikassa ilmestyy painettu viikkolehti, jossa on koosteena viikon uutiset. Lehti ilmoittaa hepreankielisen lehden maksavien tilaajien määräksi 65 000, irtonumeromyynnin kanssa yhteensä päivittäinen levikki on 72 000, viikonloppuisin 100 000. Englanninkielisen lehden tilaajamäärä on 15 000.
Aiheesta muualla

Haaretz (englanniksi)
Haaretz (hepreaksi)
Haaretz English Editions
About Haaretz (englanniksi)
David Newman, Israel: The Myth of Left-Wing Media Control, World Press Review, elokuu 2002
Varissuo

| Varissuo> Kråkkärret |
| --- | --- |

 Kaupungin kartta, jossa Varissuo korostettuna.  Turun kaupunginosat
Kaupunki:  Turku
Suuralue:  Varissuo-Lauste
Väkiluku:  9 008 (2019)
Postinumero(t):  20610
Varissuo (ruots. Kråkkärret) on kaupunginosa ja lähiö Turun itäosassa, Kaarinan rajalla vajaa seitsemän kilometriä, kuusi kilometriä linnuntietä, Turun keskustasta. Se on Turun nuorimpia lähiöitä. Varissuo on rakennettu pääosin 1970-luvun lopulla ja 1980-luvun alussa. Vielä 1970-luvun alussa alue oli suota.
Nimen alkuperä

Varissuon nimen alkuperästä ei Varissuo-Seuran mukaan ole varmuutta, mutta variksiin se ei välttämättä liity. Nimi on saattanut tulla paikallisesta suosta tai asuntotilasta. On myös mahdollista, että nimi perustuu vanhahtavaan vari-sanaan, joka on turkulainen väännös ruotsin kielen varm-sanasta. Kertoman mukaan alueen isot kivet säilyivät kesän jälkeen pitkään lämpiminä. Varissuo-nimi on vanha paikallinen nimi, jolla on tarkoitettu Nummenkylän talojen yhteisliittymää. Vanhoissa asiakirjoissa nimi on esiintynyt muodossa Faris-suo, joka 1940-luvulla suomennettiin nykymuotoonsa.
Ympäristö

Varissuolla sijaitsee yhdeksän taideteoksilla koristeltua sähkökaappia. Niitä on Turussa yhteensä noin 130. Kaappien koristelu maalauksilla alkoi juuri Varissuolta vuonna 2004, jolloin ne toteutti Minna Maija Lappalaisen ohjaama suomalais-senegalilainen Taf taf -projekti.
Väestö

Varissuon asukasluku oli 9 008 ihmistä vuonna 2019. Varissuon alueella puhutaan yli 60 eri kieltä. Alueen väestöstä 52 prosenttia puhui äidinkielenään jotain muuta kuin suomea vuonna 2019. 47% puhui suomea ja 1% ruotsia. Postinumeroalueita tarkasteltaessa vain eräillä pääkaupunseudun postinumeroalueilla asui vuoden 2022 lopussa enemmän ulkomaalaistaustaisia kuin Varissuolla, jonka postinumeroalueeseen kuuluu myös Pääskyvuori.
Väestö > Koulutus

Vuonna 2018 Varissuon ala-asteen koulujen ensimmäisten luokkien oppilaista lähes 80 prosenttia puhuu äidinkielenään jotain muuta kuin suomea. Alueen koulussa yli puolet kaikista oppilaista on ulkomaalaistaustaisia. Asuinalueen toisessa koulussa, Turun yliopiston opettajankoulutuslaitoksena toimivassa ja valtio-omisteisessa Turun Normaalikoulussa, äidinkielen merkitystä korostetaan. Sen johdosta koulu haluaa tehdä oppilaiden vanhempien kanssa yhteistyötä.
Vuoden 2019 lopussa Varissuon koulun oppilaista jo lähes 90 prosenttia puhui äidinkielenään jotain muuta kieltä kuin suomea. Koulutuspoliittista selontekoa varten vuonna 2019 opetus-, tiede- ja kulttuuriministerien tekemällä koulukierroksella kritisoitiin Turun kaupunginhallituksen asumispoliittisten päätösten vaikutuksia oppimisen tasoon, erityisesti suomen kielen oppimiseen. Kielen vertaisoppimisen vähentyessä suomea ensimmäisenä kielenä puhuvien äidinkielen taso oli heikentynyt englannin käytön lisääntyessä eri taustoista tulevien oppilaiden kommunikoidessa keskenään. Myös maahanmuuttajataustaiset oppilaat, joiden ensimmäinen kieli ei ollut suomi, toivoivat luokissa olevan useampia suomea äidinkielenään puhuvia. Oppilaiden kielivalinnat saattavat ohjata sitä, mihin kouluun tai luokalle heidät sijoitetaan, ja koulukierroksella tuolloinen opetusministeri Li Andersson ilmaisikin huolensa kaupungin asumis- ja koulutuspolitiikan sekä oppilaaksiottoalueiden luomasta vinoumasta alueen väestökannassa.
Väestö > Maahanmuutto

Maahanmuuttajaväestön muutto Turkuun kohdistuu voimakkaiten Varissuolle, minkä takia lähiötä on kutsuttu maahanmuuttajien sisäänmuuttoalueeksi kaupungissa. Lähiöön muuttoon vaikuttavia syitä on useita, kuten asumispoliittiset ratkaisut: maahanmuuttajien on muita vaikeampi työllistyä tai heidän työnsä on matalapalkkaista, ja Varissuon vuokra-asunnot ovat tavanneet olla edullisempia kuin muilla alueilla. Asuntojen jakamisesta vastaavat instituutiot saattavat suoraan ohjata asuntoa hakevan maahanmuuttajan Varissuon kaltaiseen lähiöön. Henkilökohtaisia syitä Varissuolle hakeutumiseen ovat sosiaalinen tukiverkosto sekä alueen tunnettuus muualla Suomessa. Varissuo ei kuitenkaan ole pelkästään sisäänmuuttoalue, sillä monesti myös maahanmuuttajat hankkivat seuraavan asuntonsa Varissuolta: muut kuin suomenkieliset muuttavat selkeästi useammin alueen sisäisesti. Maahanmuuttajat pitävät Varissuon palvelutasosta, ja alueella on myös paljon etnisiä liikkeitä, maahanmuuttajayhdistyksiä ja uskonnollisia kokoontumistiloja. Monikulttuurisuuden lisääntymisen seurauksena suvaitsevaisuus on lisääntynyt erityisesti nuorten keskuudessa.
Marko Juntusen vuonna 2016 tekemän selvityksen mukaan Varissuolla kasvaneet maahanmuuttajanuoret kokevat toisiaan kohtaan voimakasta solidaarisuuden tunnetta, jota he kutsuvat ”vakkelaisuudeksi” Varissuon (”Vakke”) mukaan. Varissuolla on nuorisotalo, jossa eri kulttuureista tulevat nuoret kohtaavat. Sen 230 jäsenestä alle kymmenen molemmat vanhemmat ovat Suomessa syntyneitä. Nuoret pitävät lähiötä turvallisena ja viihtyisänä alueena eivätkä koe sitä muukalaisvihamieliseksi. Vaikka julkisessa keskustelussa lähiön ongelmia korostetaan, nuorisotyöntekijät ja vartiointiliikkeiden edustajat ovat sanoneet alueen rauhoittuneen huomattavasti 1990-luvun lamavuosista.
Väestö > Työttömyys

Varissuon työttömyysaste oli vuonna 2014 Turun kaupunginosista toiseksi suurin. Poliisin mukaan alueen suurin huolenaihe on sosiaalinen syrjäytyminen. Varissuolla pitkään asuneistakaan kaikki eivät osaa asioida suomen kielellä. Varissuolla 12 vuotta aluepoliisina toiminut Vesa Jauhiainen pyrkii kiertämään lähiön jokaisella työvuorollaan. Hän tekee yhteistyötä alueen toimijoiden kanssa, ja toimii Turun normaalikoulun rehtorin mukaan ”kasvatuskumppanina” pelkän kurin- ja järjestyksenpidon lisäksi. Varissuon positiivisten tulosten takia sisäministeriö haluaa tuoda Turun aluepoliisin mallin muuallekin Suomeen ennaltaehkäisevän työn kehittämiseksi.
Palvelut

Varissuolla alueen eri sektorien toimijat ovat tehneet jo pitkään aktiivista aluetyötä kaupunginosan kehittämiseksi. Turun lähiöistä Varissuolla on monipuolisimmat palvelut. Varissuon liikekeskuksessa toimii päivittäistavarakauppoja, kirjasto, sosiaalitoimisto, Varissuon kirkko, nuorisotalo, kioski, ravintoloita, postin asiamiespiste, apteekki ja muita liikkeitä. Muita palveluita ovat kaksi peruskoulua, lukio, kuntorata, jalkapallokentät, tenniskentät ja jäähalli. Tosin Varissuon peruskoulu aiotaan sulkea kevätlukukauden 2023 päätteeksi.
Toisaalta pankkipalveluiden lisäksi Varissuolta on lakkautettu esimerkiksi Kelan toimipiste.
Varissuolta pääsee useilla linja-autoyhteyksillä ydinkeskustaan alle puolessa tunnissa, arkipäivisin vuoroja on jopa alle kymmenen minuutin välein. Vuodesta 2012 on julkisesti keskusteltu raitiovaunu- tai kevytrautatieyhteyden rakentamisesta Varissuolle.
Majanummen koulu suljettiin 2000-luvun alussa homevaurioiden vuoksi, mutta se otettiin taas käyttöön monitoimitalona vuonna 2005.
Aiheesta muualla

Kuvia tai muita tiedostoja aiheesta Varissuo Wikimedia Commonsissa
Turun karttapalvelu: Varissuo (turku.fi)
Turun suuralueet ja kaupunginosat
| --- | --- |
Suuralueet: Kaupunginosat suuralueittain
1. Keskusta: I kaupunginosa · II kaupunginosa · III kaupunginosa · IV Martti · V Itäranta · VI kaupunginosa · VII kaupunginosa · VIII Port Arthur · IX Länsiranta · Iso-Heikkilä · Korppolaismäki1 · Kupittaa · Kurjenmäki · Mäntymäki · Nummi2 · Pihlajaniemi3 · Ruissalo · Turun satama · Vähäheikkilä4
2. Hirvensalo-Kakskerta: Friskala · Haarla · Illoinen · Jänessaari · Kaistarniemi · Kakskerta · Kukola · Lauttaranta · Maanpää · Moikoinen · Oriniemi · Papinsaari · Pikisaari · Satava · Särkilahti · Toijainen
3. Skanssi-Uittamo: Harittu · Ilpoinen · Ispoinen · Katariina · Koivula · Korppolaismäki1 · Luolavuori · Peltola · Pihlajaniemi3 · Puistomäki · Skanssi · Uittamo · Vasaramäki · Vähäheikkilä4
4. Varissuo-Lauste: Huhkola · Lauste · Vaala · Varissuo
5. Nummi-Halinen: Itäharju · Kohmo · Koroinen · Kurala · Halinen · Nummi2 · Oriketo · Pääskyvuori · Räntämäki
6. Runosmäki-Raunistula: Kaerla5 · Kastu · Kärsämäki · Raunistula6 · Runosmäki7
7. Länsikeskus: Kaerla5 · Kähäri · Mälikkälä · Pitkämäki · Runosmäki7 · Ruohonpää · Teräsrautela · Vätti
8. Pansio-Jyrkkälä: Artukainen · Pahaniemi · Pansio · Perno
9. Maaria-Paattinen: Haaga · Jäkärlä · Koskennurmi · Lentokenttä · Metsämäki · Moisio · Paattinen · Paimala · Saramäki · Tasto · Urusvuori · Yli-Maaria
Huomautukset:  1: Korppolaismäki kuuluu osittain Keskustaan ja osittain Skanssi-Uittamoon. 2: Nummi kuuluu osittain Keskustaan ja osittain Nummi-Haliseen. 3: Pihlajaniemi kuuluu osittain Keskustaan ja osittain Skanssi-Uittamoon. 4: Vähäheikkilä kuuluu osittain Keskustaan ja osittain Skanssi-Uittamoon. 5: Kaerla kuuluu osittain Runosmäki-Raunistulaan ja osittain Länsikeskukseen. 6: Raunistula kuuluu osittain Runosmäki-Raunistulaan ja osittain Länsikeskukseen. 7: Runosmäki kuuluu osittain Runosmäki-Raunistulaan ja osittain Länsikeskukseen.
Varissuon terveysasema (1983).
Haarukka (shakki)

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Valkea ratsu on haarukoinut mustan kuninkaan ja tornin. Musta taas on haarukoinut sotilaallaan valkean tornit.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Lähetti lyö sotilaan ja saa haarukan.
Haarukalla tarkoitetaan shakissa siirtoa, jolla uhataan yhdellä nappulalla samanaikaisesti kahta tai useampaa vastapelaajan nappulaa. Haarukointi on erityisen hyvä siirto, koska vastustajan on vaikea suojata tai siirtää turvaan usea nappula yhdellä siirrolla.
Haarukka voidaan nimetä sen nappulan mukaan, joka uhkaa muita nappuloita. Esimerkiksi ratsun suorittama haarukka on ratsuhaarukka ja sotilaan sotilashaarukka. Ratsulla tehty haarukka johtaa usein kvaliteetin eli laadun voittamiseen, jolla tarkoitetaan tornin saamista kevyestä upseerista.
Aiheesta muualla

Chess Tactics Repository - Forks - Kokoelma shakkiongelmia, joissa esiintyy haarukka
Ha-Joon Chang

| Ha-Joon Chang> 장하준 |
| --- | --- |
 Ha-Joon Chang vuonna 2011.
Henkilötiedot
Syntynyt: 7. lokakuuta 1963 (ikä 61)
Kansalaisuus:  Korean tasavalta
Arvonimi: professori
Koulutus ja ura
Väitöstyön ohjaaja:  Robert Rowthorn
Tutkimusalue:  taloustiede ja politiikan tutkimus
Aiheesta muualla
Kotisivu
Ha-Joon Chang (kor. 장하준; s. 7. lokakuuta 1963) on eteläkorealainen taloustieteilijä.
Hän kasvoi Etelä-Koreassa ja lähti Yhdistyneeseen kuningaskuntaan opiskelemaan vuonna 1982. Hän suoritti kandidaatin tutkinnon Soulin valtionyliopiston taloustieteen laitoksella vuonna 1986. Vuonna 1987 hänestä tuli filosofian maisteri Cambridgen yliopiston taloustieteen ja politiikantutkimuksen laitokselta ja vuonna 1992 filosofian tohtori samasta paikasta. Vuodesta 2005 lähtien hän työskenteli dosenttina (reader) Cambridgen yliopiston taloustieteen laitoksella. Vuonna 2022 hänet nimitettiin Lontoon yliopiston SOAS-collegen professoriksi nimikkeellä Distinguished Research Professor.
Teoksia > Suomeksi

Ha-Joon Chang: Taloustiede: käyttäjän opas.  (Alkuteos: Economics: The User's Guide)  Suomentanut Marja Ollila. Helsinki:  Into, 2015.  ISBN 978-952-264-420-6  (suomeksi)
Ha-Joon Chang: 23 tosiasiaa kapitalismista.  (Alkuteos: 23 Things They Don't Tell You About Capitalism. Suomennoksen ensimmäinen painos 2012; uusi painos 2014)  Suomentanut Marja Ollila. Helsinki:  Into, 2012.  ISBN 978-952-264-163-2  (suomeksi)
Teoksia > Englanniksi

Ha-Joon Chang: Bad Samaritans.  (Julkaistu useilla eri alaotsikoilla: Bad Samaritans – Rich Nations, Poor Policies, and the Threat to the Developing World (2007); Bad Samaritans – Guilty Secrets of Rich Nations and the Threat to Global Prosperity (2008); Bad Samaritans – The Myth of Free Trade and the Secret History of Capitalism (Bloomsbury Press, 2008))  Random House, 2007.  (englanniksi)
Ha-Joon Chang: Kicking Away the Ladder – Development Strategy in Historical Perspective.  London:  Anthem Press, 2002.  ISBN 978-1-84331-027-3  (englanniksi)
Chang, Ha-Joon: Edible Economics: A Hungry Economist Explains the World. Penguin Books, 2022. ISBN 9780241534649
Palkintoja

2003 Myrdal-palkinto kirjasta Kicking Away the Ladder: Development Strategy in Historical Perspective.
2005 Leontief-palkinto
Aiheesta muualla

Kotisivu
Kolumneja Guardian-lehdessä
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia 2  Korea  Kroatia  Alankomaat  Puola  Portugali 
Tieteilijät:  CiNii  Google Scholar  Scopus 
Henkilöt:  DDB  Trove 2 
Muut:  IdRef
Haartmanin sairaala

Haartmanin sairaala.
Haartmanin sairaala on Helsingissä Meilahden sairaala-alueella toimiva sairaala. Haartmanin sairaala aloitti toimintansa syksyllä 2009. Sairaala on saanut nimensä lääkäri Johan Haartmanista, joka perusti Suomeen ensimmäisen sairaalan Turkuun vuonna 1759 ja jota pidetään Suomen lääketieteen isänä.
Rakennuksen on suunnitellut Virta-Palaste-Leinonen Arkkitehdit. Julkisivut ovat silkkipainettua lasia, jonka takapinnalla on kuvataiteilija Markku Keräsen (s. 1945) suunnittelema sininen kuviointi. Kolmannen kerroksen valokuiluihin on sijoitettu kuvataitelija Kirsi Kaulasen (s. 1969) veistoksia. Valokuilut tuovat valoa keskeisiin potilastiloihin ja toimivat myös savupoiston kanavina. Toiseen eli sisäänkäyntikerrokseen suunniteltiin Suomessa uusi ja maailmallakin tuolloin harvinainen, kokonaan lasinen, äänieristetty ilmoittautumistila.
Sairaalassa on seuraavat toiminnot:
kardiologian ajanvarauspoliklinikka
päivystysosasto
kolme sisätautiosastoa
röntgen
korva-, nenä- ja kurkkutautien vastaanotto, jossa hoidetaan tuumoripotilaita 4.2.2025 lähtien
korva-, nenä- ja kurkkutautien akuuttivastaanotto, johon potilaat tulevat päivystyslähetteellä Meilahden yhteispäivystyksen kautta tai erillisen ohjauksen mukaan.
Meilahden yhteispäivystys on siirtynyt 8. tammikuuta 2024 Siltasairaalaan, jonka sisäänkäynti on Paciuksenkatu 3:n kautta.
Yhteispäivystyksessä hoidetaan yli 16-vuotiaiden äkilliset sairaudet ja vammat sekä mielenterveyteen liittyvät ongelmat, jotka vaativat kiireellistä hoitoa.
Aiheesta muualla

Haartmanin sairaala